
Što je to 
pušenje? 


Pušenje je uživanje duhana udisanjem dima zapaljenog duhanskog lišća u cigareti, 
cigari ili luli. 

Duhanski dim je smjesa tvari koje nastaju nepotpunim izgaranjem duhanskog lišća 
na visokoj temperaturi. 


Povijest pušenja 
duhana ili kako 
je sve počelo? 


Pradomovinom duhana smatra se Sje- 
verna Amerika. 

Na arheološkim nalazima iskopanim na 
području gdje su obitavali Indijanci iz 
plemena Maja prikazani su svećenici 
kako za vrijeme vjerskih obreda puše 
lule. Među indijanskim plemenima puši- 
la se zajednička lula za vrijeme raznih 
svečanosti, a osobito prilikom prestan- 
ka ratovanja i sklapanja mira (poznata 
“lula mira”). 


Kolumbo i otkriće 
Amerike 


Godine 1492. Kolumbo je otkrio sjever- 
noamerički kontinent, te od te godine 
počinje povijest duhana, njegova pu- 
šenja, šmrkanja i žvakanja, te raznih 
događaja i posljedica za čovječanstvo u 
vezi s duhanskom proizvodnjom općeni- 
to. 


Kolumbovi morna- 
ri i pratioci bili su 
prvi pušači Evro- 
pljani. Oni su bilj- 
ku duhan prenijeli 
u Evropu, i to naj- 
prije u Španjolsku 
i Portugal, a oda- 
tle je počelo šire- 
nje po evropskim 
zemljama i drugim 
kontinentima. 


Što se o duhanu mislilo 
nekad... 


Pet stoljeća pušenja duhana može se 
vremenski podijeliti u dva razdoblja s 
obzirom na stajališta o korisnosti i štet- 
nosti tog fenomena. 
Prvo razdoblje, koje je trajalo više od 
četiri stoljeća, bilo je razdoblje 
empirije, a temeljilo se na dobrim 
i lošim iskustvima i pušača i 
nepušača. No, ni jedna strana 
nije imala čvrste argumente i 
dokaze za svoje tvrdnje bilo 
o štetnosti bilo o koristi od 
pušenja duhana. 
U tom periodu stavovi pre- 
ma pušenju su se kretali 
od onih koji su duhanu pri- 
pisivali ljekovita svojstva 
do onih koji su zabranjivali 
pušenje uz najteže kazne 
za prekršitelje koje su 
uključivale tjelesne kazne, 
pa čak i smrt (Turska), te 
konfiskaciju imovine. 
Duhanu su se duso pripi- 
sivala ljekovita svojstva, 


Pušenje 


te se tako duhanski sok preporučavao 
u liječenju "francuske bolesti" - sifilisa, 
lišče se polagalo na rane kako bi one 
brže zacjeljivale ili se upotrebljavalo za 
otklanjanje upala i glavobolja. Duhanski 
klistir korišten je protiv zatvora crijeva. 
Sve do 1812.godine britanski vojni liječ- 
nici nosili su sa sobom sprave za primje- 
nu duhanskog dima u medicinske svrhe. 
Uporaba duhana za šmrkanje predstavlja 
prijelazni oblik izmedu medicinske upo- 
rabe i uporabe iz zadovoljstva. U osnovi 
se šmrkanje primjenjivalo za liječenje 
glavobolja i bolova očiju, ali u nekoliko 
desetlječa postalo je pomodno, s vlasti- 
tim ritualima i ceremonijama. lako ga je 
pušenje cigareta, cigara i lule potisnulo 
u pozadinu, ljudi i danas šmrču duhan, 
posebice u skandinavskim zemljama. 


...a što znamo danas? 


Početkom dvadesetog stolječa počela su 
prva znanstvena istraživanja o štetnosti 
duhana na ljudsko zdravlje, gospodar- 
stvo i države u cjelini, te time počinje 
drugo (znanstveno) razdoblje s obzirom 
na stav prema pušenju duhana. 

Značajniji datumi 
i događaji tijekom 
povijesti pušenja duhana 


Godine 1550. Španjolci su počeli saditi 
duhan na San Domingu. Naziv "tobacco" 
nastao je po otoku Tobago, odakle su 
duhan uvozili prvi međunarodni trgovci. 
Godine 1560. francuski veleposlanik u 
Portugalu Jean Nicot donio je sjeme du- 
hana na portugalski kraljevski dvor i dao 
ga kraljici Katarini Medici na dar kao ču- 
dotvornu i ljekovitu biljku. Po njegovu 
prezimenu duhan je dobio latinski naziv 
“nicotiana”. 

Oko 1828. izoliran je Cisti glavni alkaloid 
duhana nikotin. 

Godine 1856, nakon završetka krimskog 
rata, tvornički proizvedene cigarete vr- 
lo su se brzo proširile po cijeloj Evropi. 
Nakon tog vremena počinje masovna 
pojava pušenja cigareta koja doseže 
vrhunac u vremenu između dvaju svjet- 
skih ratova. 

Godine 1936. objavljeni su prvi pokusi 
s miševima: udisanjem duhanskog dima 
izazvan je rak na dišnim putevima u mi- 
ševa (Campbel). 

Godine 1953. dokazana je karcinoge- 
nost katranskih supstancija iz duhana. 
Godine 1960. u SAD-u izdana je nared- 
ba da na svakoj kutiji cigareta mora biti 
vidljivo napisano da pušenje cigareta 
škodi zdravlju. 


Godine 1964. objavljen je izvještaj 
američke zdravstvene službe (na kojem 
su radili direktor američke zdravstvene 
službe Luther Terry sa 150 znanstvenika 
različitog profila) u kojem je cigaretni 
dim osuđen kao glavni uzročnik niza 
bolesti i smrti. Taj je izvještaj u svijetu 
nazvan "Terryevom bombom", jer je 
iznenadio svijet osudom pušenja duha- 
na i duhanski dim proglasio uzročnikom 
brojnih bolesti i ranije smrtnosti. 

Godine 1967. održana je Prva svjetska 
konferencija o pušenju i zdravlju. 


Proširenost 
pušenja duhana 


Duhan je drugi glavni uzrok umiranja 
u svijetu. Smatra se da će pola od onih 
koji su danas redoviti pušači - njih oko 
650 milijuna - vjerojatno smrtno stra- 
dati od duhana. Jednako uzbunjujući 
je podatak da će stotine tisuća ljudi, 
koji nikada nisu pušili, umrijeti od 
bolesti uzrokovanih udisanjem dima iz 
okoliša. 

SZO: Svjetski dan nepušenja 2007. 


Koliko je u svijetu 
pušača? 


Svjetska zdravstvena organizacija pro- 
cjenjuje da u razvijenim zemljama svi- 
jeta puši 41% muškaraca i 21 % žena, a 
u zemljama u razvoju 48% muškaraca i 
8 % žena, odnosno ukupno 1 milijarda i 
dvjesto milijuna ljudi, a godišnje umire 
od posljedica pušenja oko 5 milijuna 
ljudi. 


Kako je u Hrvatskoj ? 


U Hrvatskoj je početkom sedamdesetih 
godina 20. stoljeća pušilo 57,6% muš- 
karaca i 9,9% žena u dobi od 20 do 64 
godine života, dok je 1997. postotak 
muškaraca pušača bio 34,1, a žena 26,6 
u dobi od 18 do 64 godine. Prema po- 
dacima Hrvatske zdravstvene ankete 
2003. godine u Hrvatskoj je pušilo 27,4% 
osoba (33,8% muškaraca i 21,7% žena) u 
dobi od 18 i više godina što je manje od 
postotka pušača u Europskoj uniji (stare 
članice 28,4%, a nove članice 30,3%). 
Najviše pušača ima u Albaniji (39%), 
Bosni i Hercegovini (37,6%), Srbiji, Cr- 
noj Gori i Makedoniji (36%), te u Ruskoj 
federaciji (35,8%), dok je najmanji broj 
zabilježen u Švedskoj (17,5%), Belgiji 
(20%), Finskoj ( 23%), te nama susjednoj 
Sloveniji (23,7%). 

Ukoliko se ne zaustave sadašnji trendovi 
pušenja broj umrlih uz bolesti vezanih 
za pušenje mogao bi doseći 10 milijuna, 
a posebno zabrinjava sve raniji početak 
pušenja. 


Pušenje 


i zdravlje 


Štetno djelovanje 
duhana 


Duhanski dim sadrži preko 4000 kemij- 
skih sastojaka od kojih su najzastuplje- 
niji dušik, ugljični dioksid, kisik, nikotin, 
ugljični monoksid, policiklički aromatski 


ugljikovodici, metali (kadmij, arsen, 
olovo) i cijanovodik. 
Nikotin 


Jedna od najštetnijih tvari u duhanskom 
dimu je nikotin koji izaziva ovisnost. 
U središnjem živčanom sustavu nakon 
početne ekscitacije (dišni centar, vazo- 
motorni centar, centar za povraćanje) 
porastom doze javljaju se prvo tžremor 
i konvulzije, a daljnjim porastom do 
smrtne doze nastupa paraliza i smrt. 

Djelovanjem nikotina na nadbubrežnu 
žlijezdu oslobađa se adrenalin i noradre- 
nalin, što dovodi do povećanja frekven- 
cije srca, konstrikcije malih krvnih žila 
i povišenja krvnog tlaka. Uz navedene 


učinke sastojci duhanskog dima inhali- 
rani u pluča prelaze u krvotok i uzrokuju 
oštečenja na endotelnim stanicama krv- 
nih žila. 


Kancerogeno djelovanje 
katrana 


Za pedesetak sastojaka duhanskog dima 
dokazano je da imaju kancerogeno dje- 
lovanje (sposobnost da izazivaju rak). To 
su pretežno tvari iz katrana (policiklički 
aromatski ugljikovodici, ali i niz drugih 
sastojaka kao što su uretan, polonij, 
naftilamin, vinilklorid itd.). 

Pušenje se danas smatra glavnim čim- 
benikom rizika za nastanak raka bronha 
i pluča, usne šupljine, ždrijela, nosne 
šupljine i paranazalnih sinusa, grkljana, 
jednjaka, gušterače, bubrega, mok- 
račnog mjehura, a i planocelularni ka- 
rcinom vrata maternice, rak želuca i 
mijeloidna leukemija češči su u osoba 
koje puše. 


Ugljični monoksid 


Jedan od štetnih sastojaka duhanskog 
dima je i ugljikov monoksid (CO) koji se 
200 puta brže veže uz hemoglobin nego 
kisik. U pušača 10 do 15 % hemoglobi- 
na može biti vezano za CO, što znatno 
smanjuje opskrbu organizma kisikom, 
a osobito je štetno za osobe sa srčanim 
bolestima, posebice anginom pectoris. 
Također povećava propusnost stijenki 
krvnih žila za kolesterol i pospješuje 
stvaranje aterosklerotskog plaka. 


Koje se još bolesti češće 
javljaju kod pušača? 


Neka stanja koja su znatno češća u pu- 
šača su: 

- koronarna srčana bolest 

- cerebrovaskularna bolest 

- aterosklerotska aneurizma aorte i 

- aterosklerotska periferna vaskularna 
bolest 

Pušenje je uz hiperlipidemiju (poveća- 
na razina masnoća u krvi) i arterijsku 
hipertenziju (povećani krvni tlak) glav- 
ni rizični čimbenik bolesti krvnih žila. 


Iznenadna srčana smrt za 2-4 puta je češća kod mladih muškaraca pušača nego nepu- 


šača (u dobi od 35 do 54 godine). 


Pušenje 

Pušenje i 
trudnoća 


U trudnica koje puše ugljikov monoksid 
smanjuje opskrbu ploda kisikom, što 
nosi rizik za razvoj čeda. Stoga one če- 
sto rađaju djecu male porođajne težine, 
a i iznenadna smrt dojenčeta češća je u 
djece izložene pasivnom pušenju. 


Pušenje uzrokuje i 
brojne bolesti pluća: 


Duhanski dim sadrži i iritanse koji dovo- 
de do pojačanog stvaranja sluzi, ošte- 
ćenja funkcije cilijarnog epitela i suža- 
vanja bronhiola, te do razvoja kronične 
opstruktivne plućne bolesti. Smrtnost 
od te bolesti 6 puta je češća kod pušača 
nego kod nepušača. Pušenje je ujedno 
predisponirajući čimbenik za respirator- 
ne infekcije i egzacerebraciju astme. 


Pušenje i reproduktivno 
Zdravlje 


Pušenje također utječe i na reproduk- 
tivno zdravlje. Žene koje puše više od 
20 cigareta na dan imaju veći rizik od 
primarne tubarne neplodnosti i izvan- 
materične trudnoće. 

Žene koje puše tijekom trudnoće imaju 
i veći rizik rađanja djece male porođaj- 
ne težine, fetalne smrti i prijevremenog 
porođaja. 

Žene koje puše, također, imaju češće 
menstrualne poremećaje (bolne, nere- 
dovite menstruacije), te 2 do 3 godine 
raniji nastup menopauze, a time i raniji 
prestanak zaštitnog učinka estrogena u 
smislu razvoja osteoporoze i bolesti srca 
i krvnih žila. 

Pasivno pušenje 


Jeste li znali da... 


Duhanski dim iz okoliša štetno utječe i 
na nepušače koji borave u zadimljenom 
prostoru. 

Nepušači koji žive s pušačima imaju 
20-30 % veći rizik za razvoj karcinoma 
bronha i pluća, a rizik za koronarnu 
bolest također je veći za 25-30% u 
nepušača koji žive s pušačima. 


Udisanje duhanskog dima u dojenčadi i 
male djece dovodi do učestalijeg bron- 


hitisa, upale pluća, astme, smanjene 
plućne funkcije, te akutne i kronične 
upale srednjeg uha. 

Najnovija istraživanja također ukazuju 
da izloženost duhanskom dimu iz okoliša 
udvostručuje rizik od makularne dege- 
neracije u starijoj životnoj dobi - glav- 
nog uzroka gubitka vida u EU. 


Studija provedena 2001-2002. godine u 
sedam europskih gradova pokazala je da 
je duhanski dim prisutan u većini javnih 
prostora, uključujući prostore za provo- 
đenje slobodnog vremena, ugostiteljske 


objekte, transport, bolnice i prostore za 
edukaciju. 

Najviše koncentracije duhanskog di- 
ma iz okoliša nađene su u barovima 
i diskotekama, s time da je 4-osatna 
ekspozicija u diskotekama slična kao i 
življenje s pušačem jedan mjesec. 


Što kažu zakoni? 


Zbog dokazanog izrazito štetnog djelo- 
vanja duhanskog dima na nepušače, u 
većini zemalja doneseni su zakoni koji 
ograničavaju i zabranjuju pušenje na 
mnogim javnim mjestima. 


Mladi i 


Većina odraslih pušača svoju je prvu 
cigaretu upalila prije kraja srednjoškol- 
skog obrazovanja. 

Što ranije mladi počnu pušiti, to su veće 
šanse za težu uporabu u odrasloj dobi, 
kao i za duži pušački staž. 


Zašto mladi 
započinju pušiti? 


Mnogobrojni su razlozi zbog čega mladi 
počinju pusiti. 

Jedan od najvažnijih za započinjanje 
pušenja je to što se pušenje doživljava 

Tako je i u Hrvatskoj donesen zakon o 
zaštiti na radu (NN59/1996, 94/1996 
i 114/2003) koji zabranjuje pušenje u 
zdravstvenim ustanovama, ustanovama 
odgoja i obrazovanja, objektima slasti- 
čarnica i zdravljka, na radnom mjestu 
itd. 

Također je zabranjen bilo kakav oblik re- 
klamiranja duhanskih proizvoda, te sva- 
ki duhanski proizvod mora imati oznaku 
da je pušenje štetno za zdravlje. 
Godine 1999. Hrvatski Sabor donio je 
novi Zakon o ograničavanju uporabe du- 
hanskih proizvoda. Zakonom je, između 
ostalog, zabranjena prodaja duhanskih 
proizvoda osobama mlađim od 18 godina 
i prodaja putem automatskih naprava. 


pušenje 


kao odraz zrelosti i nezavisnosti. Takav 
privid koji adolescenti pripisuju odra- 
slima koji puše duhanska je industrija 
brižljivo izgradila i podržava ga. 
Nedvojbeno je i da odrasli koji puše, kao 
i članovi obitelji, filmski glumci, sportaši 
i ostali koje djeca, a osobito adolescenti, 
idoliziraju i oponašaju, imaju na njih ve- 
liki utjecaj. 

U zemljama širom svijeta milijarde se 
dolara troše na vrlo suptilne, sofistici- 
rane reklame koje ne samo da prikazuju 
pušače kao uspješne, zrele ,moderne 
i glamurozne osobe, već i na mudar, 
neizravan način reklamiraju cigarete, 
koristeći pritom popularne likove ili vje- 


što sročene slogane, a da pritom ni ne 
spomenu pušenje ni cigaretu. 

Međutim, za početak navike pušenja u 
mladih su ipak od najvećeg značenja 
utjecaji, kako vršnjaka i grupe, tako i 
roditelja ili starije braće i sestara. 


Rezultati istraživanja 


U posljednjem desetljeću rađeno je 
više istraživanja o proširenosti pušenja 
među mladima u kojim je sudjelovala i 
Hrvatska. 

Centar za kontrolu bolesti (Atlanta) i 
Svjetska zdravstvena organizacija osmi- 
slili su istraživanje Global Youth Tobacco 
Survey (Gyts) čija je svrha sagledati 
problematiku uporabe duhana u mladih 
s različitih stajališta. 

Ne samo da je pušenje zdravstveni 
rizik sam po sebi, već su istraživanja 
pokazala da su pušači u adolescen- 
ciji pod većim rizikom i za uporabu 
alkohola i psihoaktivnih droga od 
nepušača. 


GYTS istraživanje provedeno je u Hrvat- 
skoj 2002. i 2006. godine, a obuhvatilo 
je djecu od 13 do 15 godina. 

Rezultati pokazuju da je 67,1% učenika 
probalo pušiti ili je eksperimentiralo s 
cigaretom (59,9% u 2002. god.), a da je 
svaki četvrti učenik (24,8%) izjavio da 
trenutno puši (16,6% u 2002). 

O težini pušačke navike među djecom 
govori podatak da svaki sedmi sadašnji 
pušač (13,6%) izjavljuje da popuši ili voli 
popušiti cigaretu kao prvu stvar ujutro, 
a da se i taj udio povećava svjedoči po- 
datak da je to izjavljivalo 9,7% učenika 
pušača u 2002. god. 

Svakom petom učeniku (19,3%) od onih 
koji sada ne puše čini se vjerojatnim da 
će početi pušiti tijekom sljedeće godine 
(17.0% u 2002. god.). 


Zašto je važno pravilno 
se informirati? 


Edukacija i programi u školama koji se 
bave pušenjem i ostalim rizičnim navi- 
kama učenika mogu imati ključnu ulogu 
u oblikovanju navika i ponašanja djece 
i mladih. 

Tijekom prošle školske godine gotovo tri 
četvrtine učenika (72,5 %) izjavilo je da 
je u školi imalo predavanje o opasnosti- 
ma pušenja (57,4% u 2002 god.). Više od 
polovice učenika ( 58,2%) tijekom proš- 
le školske godine u školi je imalo prilike 
raspravljati o tome zašto mladi njihove 
dobi puše(45,8% u 2002. god.). 

lako su vrlo mladi, gotovo polovica sa- 
dašnjih pušača (41,7%) želi odustati od 
pušenja. Tijekom prošle godine je 66,1% 
izjavilo da je već pokušalo prestati pu- 
šiti. Čak 50,5% je već potražilo savjet ili 
pomoć kako lakše prestati pušiti. 


Neke zablude 


Koliko je pušenje u toj dobi prihvaćeno 
kao društveno poželjno ponašanje (znak 
odraslosti, dobre uklopljenosti u grupu) 
odražavaju i stajališta učenika o utjeca- 
ju pušenja na odnose s vršnjacima. 

Učenici koji sada puše (i dječaci i djevoj- 
čice) procjenjuju u višem postotku nego 
njihovi vršnjaci koji nikada nisu pusili 


da dječaci koji puše imaju više prijate- 
lja, da djevojčice koje puše imaju više 
prijatelja, te da pušenje i dječacima i 
djevojčicama daje privlačniji izgled. 
Jednim dijelom je to odraz upravo po- 
željnosti i prihvatljivosti pušenja kao 
društvenog ponašanja u toj ranoj i 
srednjoj adolescentnoj dobi, ali s druge 
strane i način opravdavanja osobne na- 
vike pozitivnom projekcijom u vršnjake 
s istim ponašanjem. 


Usporedba dvaju istraživanja (iz 2002. i 
2006.) ukazuje na povećanje prošireno- 
sti pušenja u mladih u Hrvatskoj, ali i na 
povećanu skrb društva u vezi s učenjem 
i podučavanjem, te upozoravanja na 
štetnost duhana i pušenja. 


Pušenje 


Najprofinjenija droga 


Nikotin je najprofinjenija i uvjetno re- 
čeno najmoćnija od svih droga. Nema 
dvojbe da je nikotin onaj duhanski sa- 
stojak koji uvjetuje ovisnost. 

Pušenje počinje iz radoznalosti, zbog 
utjecaja vršnjačke grupe, kasnije prela- 
zi u zadovoljstvo i naviku, a razvija se i 
fenomen samomedikacije. 

Pušač, naime, nastoji stalno držati konc- 
entraciju u krvi: kada ona padne, pripali 
novu cigaretu, a ako to ne učini javlja se 
intenzivna potreba za cigaretom uz ra- 
zvoj apstinencijskih simptoma (razdra- 
žljivost, poteškoče koncentracije, umor 
i depresivno raspoloženje, te povečanje 
teka i debljanje). 


Kako pomoči? 

Što može učin 


društvo? 


Prema Europskoj strategiji za nadzor nad 
duhanom (SZO 2002) treba provoditi: 


1. Mjere za smanjenje potražnje du- 

hana koje uključuju: 

° u okviru porezne politike povećanje 
poreznih stopa, a time i cijene du- 
hanskih proizvoda, što izravno utječe 
na smanjenje potrošnje duhana, oso- 
bito u mladih; 

e zaštita nepušača, posebice djece, 
od duhanskog dima iz okoliša uz osi- 
guranje radnih i javnih prostora bez 
duhanskog dima; 

e zabranu svih oblika direktnog i in- 
direktnog reklamiranja duhanskih 
proizvoda uključujući promociju i 
sponzorstva; 

e trajno informiranje stanovništva i 
provođenje edukacijskih programa 
usmjerenih ka sprečavanju i suzbija- 
nju pušenja; 

e osiguranje stručne medicinske i psi- 
hološke pomoći onima koji žele pre- 
stati pušiti; 

e nadzor nad toksičnim i kancerogenim 
tvarima u duhanskim proizvodima i 

pravilno informiranje stanovništva o 

njihovom sadržaju uključujući zdrav- 

iti 


stvena upozorenja i zabranu uporabe 
naziva koji asociraju da se radi o ma- 
nje štetnim proizvodima. 


2. Mjere za smanjenje opskrbe duhan- 

skim proizvodima obuhvaćaju: 

e sprečavanje krijumčarenja duhanskih 
proizvoda; 

e zabranu prodaje duhanskih proizvoda 
maloljetnim osobama, 

. zabranu prodaje putem automata, 
displeja u samoposluživanjima, elek- 
tronske prodaje itd.; 

e uz licenciranje trgovaca i poticanje 
alternativnih aktivnosti 

Recite NE pušenju! 


